ROMÂNIA 

JUDEŢUL TIMIŞ

MUNICIPIUL TIMIŞOARA

DIRECŢIA PATRIMONIU
COMPARTIMENTUL SPAȚII CU ALTĂ DESTINAȚIE

NR. TMI2023-006683/06.09.2023
RAPORT DE SPECIALITATE A PROIECTULUI DE HOTĂRÂRE
privind atribuirea în folosință gratuită a spațiului cu altă destinație, cabinet dentar, situat în Timișoara, str. E. Carusso - D. Cantemir nr. 1, către Administrația pentru Sănătate și Educație a Municipiului Timișoara
   
 Prin cererea înregistrată cu nr. ASEMT2023-000925/02.05.2023, Administrația pentru Sănătate și Educație a Municipiului Timișoara, solicită transferarea dreptului de folosință gratuită a spațiului cu altă destinație din Timişoara, str. E. Carusso - D. Cantemir nr. 1, cabinet dentar, identificat prin CF nr. 400795-C1-U14 Timișoara,  nr. top 182/2, 277, 280/1/LXVI.
Prin HCLMT nr. 89/16.03.2022 s-a desființat Serviciul Public Asistență Medicală Școlară-serviciu public fără personalitate juridică, din subordinea Consiliului Local al Municipiului Timișoara și   s-a înființat Administrația pentru Sănătate și Educație a Municipiului Timișoara –instituție publică de interes local, cu personalitate juridică, în subordinea Consiliului Local al Municipiului Timișoara.


Prin   HCLMT nr. 18/23.01.2015 s-a atribuit în folosință gratuită spațiul cu altă destinație decât aceea de locuință din Timișoara str. E.Carusso - D. Cantemir nr.1, către Serviciul Public de Asistență Medicală Școlară, pe o perioadă de un an, prelungit anual pe câte un an. Prin HCLMT nr. 240/20.12.2016, s-a atribuit spațiul, pe o perioadă de 10 ani, până la data de 20.01.2027.

Spațilul cu altă destinație din Timişoara, str. E. Carusso - D. Cantemir nr. 1, identificat prin  CF nr. 400795-C1-U14 Timișoara,  nr. top 182/2, 277, 280/1/LXVI, situat la parterul imobilului cu intrare din stradă, se află în proprietatea Primăriei Municipiului Timișoara, este înregistrat în evidența patrimonială a Municipiului Timișoara cu nr. de inventar 101183.01 și valoarea de inventar 237.681,00 lei și are suprafața de  109,05 mp.  

Având în vedere extrasul procesului verbal din data de 01.08.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat transferarea folosinței gratuite a spațiului cu altă destinație  din Timișoara, str. E. Carusso - D. Cantemir, către Administrația pentru Sănătate și Educație a Municipiului Timișoara, până la data de 20.01.2027. 


Spaţiul cu altă destinație, cabinet dentar, str. E. Carusso - D. Cantemir nr. 1,  a fost verificat prin următoarele adrese ale serviciilor de specialitate:

- Adresa ASEMT2023-000925/18.05.2023 – a Biroului Clădiri Terenuri; 


- Adresa ASEMT2023-000925/31.05.2023 – a Compartimentului Fond Funciar;



- Adresa  ASEMT2023-000925/16.05.2023 – a Serviciului Juridic;   

            În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea desfășurării activității de medicină școlară dentară, în spațiul antemenționat – cabinet dentar, apreciem că Proiectul  de hotărâre  privind atribuirea în folosință gratuită a spațiului cu altă destinație, cabinet dentar, situat în Timişoara, str. E. Carusso- - D. Cantemir nr. 1, către Administrația pentru Sănătate și Educație a Municipiului Timișoara, până la data de 20.01.2027 și încheierea contractului de dare în folosință gratuită, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

